เรื่องนี้ก็ผ่านมานานแล้วตั้งแต่หนูอายุ14-15จนตอนนี้20แล้วก็ยังคงเป็นเหมือนเดิมคือเรื่องครอบครัวค่ะตอนนั้นหนูทั้งโดนครอบครัวรุมด่าโดนเปรียบเทียบถึงขั้นลงไม้ลงมือเวลานั้นไม่มีใครเข้าข้างหนูเลยไม่มีใครฟังหนูเลยทุกคนด่าหนูหมดเลยทั้งถูกครอบครัวทักแชทไปบอกให้เลิกคบกับหนูตอยนั้นหนูม.3มันก็ต้องการเพื่อนใช่มั้ยคะเขาทำทุกอย่างให้ชีวิตหนูแย่ลงแย่แบบมากๆเรื่องวันนั้นก็ยังคงส่งผลถึงวันนี้จะเป็นเวลาที่หนูเครียดหรืออยู่คนเดียวไม่ก็เวลาที่ตัวเองรู้สึกแย่ อาการแบบนี้คืออะไรหรอคะต้องไปพบแพทย์รึป่าว
สวัสดีค่ะ อาการหดหู่เมื่อนึกถึงเรื่องทุกข์ใจในอดีต การถูกคนรอบข้างพูดจาไม่ดีด้วยดังกล่าวมานั้น อาจจะเป็นอาการหดหู่ที่เกิดขึ้นได้ในคนปกติที่ต้องเจอปัญหาแบบเดียวกัน หรือถ้ามีอาการเป็นต่อเนื่องเรื้อรัง ยังคงหดหู่มากจนส่งผลต่อการเรียน การทำงาน หรือการเข้าสังคม ทำอะไรก็รู้สึกเบื่อ ไม่สนุก การกินการนอนเปลี่ยนแปลงไปด้วย อาจจะเข้าข่ายภาวะซึมเศร้า โรคซึมเศร้าได้แนะนำการหาสิ่งที่ชอบทำเพื่อเบี่ยงเบนความสนใจจากความคิดไปถึงเรื่องที่ไม่ดีในอดีต พูดคุยระบายปัญหากับผู้ที่ไว้ใจได้ ถ้ายังมีอาการเป็นมาก กระทบต่อการใช้ชีวิตเยอะ ควรจะไปพบแพทย์เพื่อตรวจประเมินสุขภาพจิต และเข้ารับการรักษาอย่างเหมาะสมต่อไป